Berkeley, California

Berkeley ( ) ialah sebuah bandar di pantai timur San Francisco Bay di utara Alameda County, California. Ia dinamakan sempena uskup Ireland abad ke-18 dan ahli falsafah George Berkeley. Ia bersempadan dengan bandar-bandar Oakland dan Emeryville di selatan dan bandar Albany dan komuniti Kensington yang tidak diperbadankan di utara. Sempadan timurnya dengan Contra Costa County umumnya mengikuti rabung bukit Berkeley. Banci 2010 mencatatkan penduduk 112,580.

Berkeley ialah rumah kepada kampus tertua di sistem Universiti California, Universiti California, Berkeley, dan Makmal Kebangsaan Lawrence Berkeley, yang diuruskan dan dikendalikan oleh Universiti. Ia juga mempunyai Kesatuan Siswazah Teologi , salah satu institusi pengajian agama terbesar di dunia. Berkeley adalah salah satu bandar paling liberal di Amerika Syarikat.

Geografi 
Berkeley terletak pada koordinat 37°52'18" Utara, 122°16'29" Barat (37.871775, -122.274603).

Menurut Biro Banci Amerika Syarikat, bandar ini mempunyai keluasan 17.7 mi² (45.9 km²). 10.5 mi² (27.1 km²) daripadanya darat dan 7.2 mi² (18.8 km²) termasuk air (40.9%).

Berkeley dikelilingi oleh bandar Albany, Oakland, dan Emeryville, serta Contra Costa County, Kensington, dan San Francisco Bay.

Pengangkutan 
Kawasan Berkeley diservis oleh Amtrak, AC Transit, BART (Stesen Downtown Berkeley, North Berkeley dan Stesen Ashby) serta bas ulang-alik yang dikendalikan oleh beberapa pengendali lain, termasuk UC Berkeley dan Laboratorium Nasional Lawrence Berkeley. Jalan-jalan utama di bandar ini hanya Interstate 80. Setiap hari terdapat beribu-ribu kereta memasuki bandar, terutama pelajar dan pekerja Universiti Berkeley.

Bandar Berkeley mempunyai penggunaan basikal tertinggi dan kadar berjalan kaki di negara ini. Di kawasan sekitar kampus UC, para pelajar sering dilihat menyeberang jalan, terutamanya di jalan-jalan sehala berhampiran kampus. Berkeley adalah salah satu bandar paling selamat untuk penunggang basikal dan pejalan kaki.

Bandar kembar 
Berkeley mempunyai 16 bandar kembar:

  Asmara, Eritrea
  Blackfeet Nation, Montana, Amerika Syarikat
  Yurok Tribe, California, Amerika Syarikat
  Haidian District, Beijing, China
  City of Djibouti, Djibouti
  Sakai, Osaka, Jepun
  Gao, Mali
  Uma Bawang, Sarawak, Malaysia (1991)
  Dmitrov, Moscow Oblast, Rusia
  Jena, Thuringia, Jerman
  Ulan-Ude, Buryatia, Russia
  San Antonio Los Ranchos, El Salvador
  Mathopestad, Afrika Selatan
  Oukasie, Afrika Selatan
  Yondó, Colombia
  Palma Soriano, Cuba
  León, Nicaragua

Rujukan

Bacaan lanjut
Exactly Opposite the Golden Gate, edited by Phil McCardle. Berkeley Historical Society, 1983
Berkeley: The Life and Spirit of a Remarkable Town, Ellen Weis, photographs by Kiran Singh. Berkeley: Frog, Ltd. 2004 
Berkeley Inside/Out, Don Pitcher, history sections by Malcolm Margolin. Berkeley: Heyday Books. 1989 
A Heartbreaking Work of Staggering Genius, by Dave Eggers.

Pautan luar

 Official website
Berkeley Historical Society website
Finding Aid to City of Berkeley Records, The Bancroft Library
 Berkeley Local Wiki
Berkeley Daily Gazette, Google news archive. 

California